টোটোয় এবার নির্দিষ্ট রুট! নিয়ন্ত্রণে কড়া রাজ্য

কলকাতা: শহর থেকে জেলা , ক্রমেই বাড়ছে টোটোর দৌরাত্ম্য। তবে এবার টোটো নিয়ন্ত্রনে কড়া পদক্ষেপ নিতে চলেছে রাজ্য সরকার। জানানও হয়েছে, অটোর মত এবার রুট বেঁধে দেওয়া হবে টোটোরও। যাত্রী চাঁপিয়ে আর যে কোনও জায়গায় যেতে পারবে না তিনচাকার এই যান।

সোমবার এ বিষয়ে সমস্ত জেলা প্রশাসন, পুরসভা, টোটো সংগঠন ও পুলিশের সঙ্গে বৈঠকে করেছে পরিবহণ দফতর। সেখানে টোটো চলাচলের গাইডলাইন পরিস্কার করা হয়। টোটো সংগঠনের তরফে প্রস্তাব দেওয়া হয়, এক ব্য়াক্তির নামে একাধিক টোটোর রেজিস্ট্রেশন বাতিল করা হোক। কোনও প্রথা তারা মানবেন না বলে জানিয়েছেন।

আরও পড়ুন: সীমান্ত চরে ভয়াবহ ভাঙন, দেখুন কী অবস্থা?

টোটো সংগঠন ও পুলিশের বৈঠকে সিদ্ধান্ত হয়েছে, প্রত্যেক টোটোকেই জেলাস্তরে স্থানীয় প্রশাসনের মাধ্যমে নথিভুক্ত করা হবে। দেওয়া হবে নম্বর প্লেট। তাতে কিউআর কোড থাকবে। তা স্ক্যান করলেই বোঝা যাবে এক রুটের টোটো অন্য রুটে ঢুকে যাচ্ছে কি না! এছাড়াও আরও একটি সিদ্ধান্ত নিতে চলেছে রাজ্য। পরবর্তীতে টোটোর থেকেও বার্ষিক ট্যাক্স নেওয়া হবে।

দেখুন খবর